Урыстәыла амобилизациа зызуз ауааҧсыра афронташҟа инеихьеит. Ари атәы ааицҳаит Украина ахада иофис анапхгаҩы Алексеи Арестович.
Иара иажәақәа рыла, амобилизациа ала еизыргаз асолдаҭцәа Лугансктәии Харьковтәии атәылаҿацәқәа рахь инагоуп, уаҟа «адефицит харҭәаатәын».
«Амобилизациа зызу реиҳара афронташҟа инеиуеит ҩымчыбжь рышьҭахь», — иҳеит Арестович.
Арестович игәаанагарала, амобилизациа актәи аетапаан аибашьрахь идәықәырҵоит иҵегьы 90 нызқьҩык аурыс аруаа.